मैंग्रोव अइसन छोट झाड़ी नियर पौधा चाहे फेड़ होलें जे समुंद्र के तटीय इलाका सभ के खारा पानी चाहे कुछ कम खारा पानी (ब्रैकिश वाटर) में होखे लीं। मैंग्रोव शब्द के इस्तेमाल अइसन उष्णकटिबंधी इलाका भा क्षेत्र सभ खातिर भी होला जहाँ एह तरह के बनस्पति पावल जालीं। मैंग्रोव बनस्पति पूरा दुनियाँ भर में उष्णकटिबंध आ उपोष्णकटिबंध के इलाका में पावल जालीं, इहाँ तक कि कुछ समशीतोष्ण इलाका सब में भी मिले लीं; हालाँकि, इनहन के मुख्य एरिया 30° N आ 30° S हवे आ सभसे बेसी कंसंट्रेशन भूमध्यरेखा के 5° दुनों ओर के बीचा में देखे के मिले ला।